गुजरात आईपीएस संगठन ने भट्ट के समर्थन में प्रस्ताव पारित किया  
गुजरात आईपीएस एसोसिएशन ने एक प्रस्ताव पारित कर गिरफ्तार आईपीएस अधिकारी संजीव भट्ट को समर्थन देने का निर्णय किया है।
गुजरात आईपीएस एसोसिएशन ने एक प्रस्ताव पारित कर आईपीएस अधिकारी संजीव भट्ट को समर्थन देने का निर्णय किया। भट्ट के खिलाफ उनके एक अधीनस्थ कर्मचारी द्वारा शिकायत दर्ज कराने के बाद से उन्हें गिरफ्तार कर जेल में डाल दिया गया है।  बैठक में उपस्थित सदस्यों ने बताया कि अतुल कारवाल और वीएम पारघी सहित तीन आईपीएस अधिकारी बाद में भट्ट के आवास पर गए और उनके परिवार के सदस्यों को एसोसिएशन के प्रस्ताव से अवगत कराया। भट्ट की पत्नी श्वेता ने कहा कि तीन आईपीएस अधिकारी हमारे घर आए और हमें कहा कि सत्य की लड़ाई में एसोसिएशन उनका समर्थन करेगा।